CELEX: 62015CN0184
Language: et
Date: 2015-04-23 00:00:00
Title: Kohtuasi C-184/15: Eelotsusetaotlus, mille on esitanud Tribunal Superior de Justicia de la Comunidad Autónoma del País Vasco (Hispaania) 23. aprillil 2015 – Florentina Martínez Andrés versus Servicio Vasco de Salud

20.7.2015   
            
            
               ET
            
            
               Euroopa Liidu Teataja
            
            
               C 236/25
            
         Eelotsusetaotlus, mille on esitanud Tribunal Superior de Justicia de la Comunidad Autónoma del País Vasco (Hispaania) 23. aprillil 2015 – Florentina Martínez Andrés versus Servicio Vasco de Salud
   (Kohtuasi C-184/15)
   (2015/C 236/34)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de la Comunidad Autónoma del País Vasco
   
      Põhikohtuasja pooled
   
   
      Apellant: Florentina Martínez Andrés
   
      Vastustaja: Servicio Vasco de Salud
   
      Eelotsuse küsimused
   
   
               1.
            
            
               Kas Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkuleppe tähtajalise töö kohta (1) klausli 5 lõiget 1 tuleb tõlgendada nii, et sellega on vastuolus liikmesriigi õigusnormid, mis järjestikuste tähtajaliste teenistussuhete kasutamisest tuleneva kuritarvituse juhtudel ei näe määratud ajaks täiendava ametniku ametikohale nimetatud erieeskirjade kohaldamisalasse kuuluvatele ametnikele – erinevalt sellest, mis samas olukorras on ette nähtud ametiasutuste töötajate puhul – üldiselt ette õigust töösuhte edasikestmisele samal moel, nagu tähtajatult tööle võetud mitte alaliste töötajate puhul, st õigust jääda ajutiselt vabale ametikohale edasi seniks, kuni see õigusnormide alusel täidetakse või õigusnormides ette nähtud korras kaotatakse?
            
         
               2.
            
            
               Kui vastus esimesele küsimusele on eitav: kas võrdväärsuse põhimõtet tuleb tõlgendada nii, et liikmesriigi kohus võib asuda seisukohale, et ametiasutuse poolt tähtajaliselt tööle võetud töötaja ja määratud ajaks täiendava ametniku ametikohale nimetatud erieeskirjade kohaldamisalasse kuuluva ametniku olukord on sarnane, kui on toimunud tähtajaliste teenistus- või töösuhete kuritarvitav kasutamine, või peab liikmesriigi kohus lisaks tööandja samasusele, tehtud töö samasusele või sarnasusele ja teenistus või töösuhte tähtajalisusele võtma sarnasuse hindamisel arvesse muid asjaolusid, näiteks isiku töö- või erieeskirjade kohaldamisalasse kuuluva teenistussuhte erilist laadi või ametiasutuse enesekorraldamise pädevust, mis õigustavad nende kahe olukorra erinevat käsitlemist?
            
         
      (1)  Lisatud nõukogu 28. juuni 1999. aasta direktiivile 1999/70/EÜ (EÜT L 175, lk 43; ELT eriväljaanne 05/03, lk 368).